Søndag aften kom en 55-årige mand galt af sted på sin sejlbåd, da han på uheldig vis blev smidt over bord. Manden fik bommen i hovedet, og røg derfor i vandet. Herfra måtte han bjerge sig selv i land. Imens kunne han se sin sejlbåd fortsætte kursen – uden nogen om bord, men med vind i sejlene. - Vi får en anmeldelse om, at en drivvåd mand har taget kontakt på en adresse på Sønderskovvej i Hals, hvor han søger hjælp, fordi hans båd med fuldt sejl var drevet mod Hals, fortæller vagtchef hos Nordjyllands Politi, Poul Fastergaard. Den 55-årige kom ikke alvorligt til skade ved ulykken. Han var på vej mod Samsø fra Aalborg, da ulykken skete to kilometer syd for Hals. Redningsmandskab fra beredskabet i Hals tog sig af sejlbåden, der blev rykket fri, og derefter kunne sejles ind til Hals Havn.

Referat:
En sejler måtte bjerge sig selv i land ved Hals, efter han blev smidt over bord i forbindelse med en ulykke på et sejlskib.